**Ռոլյա Աբդուլլա ադ-Դաշտի** (արաբ․՝ رولا عبدالله علي حاجيه دشتي‎‎, 1964, Քուվեյթ), քուվեյթցի կին քաղաքական գործիչ, տնտեսագետ և կանանց իրավունքների և գենդերային հավասարության ջատագով։ ՄԱԿ-ի գլխավոր քարտուղարի տեղակալ և Արևմտյան Ասիայի ՄԱԿ-ի տնտեսական և սոցիալական հանձնաժողովի գործադիր քարտուղար (ESCWA) 2019 թվականից։ Քուվեյթի պլանավորման և զարգացման Գերագույն խորհրդի (*Supreme Council for Planning & Development, SCPD*) անդամ մինչև 2019 թվականը։ Պլանավորման և զարգացման հարցերով նախարար, միաժամանակ Ազգային ժողովի հարցերով նախարար՝ 2012-2014 թվականներին, Քուվեյթի Ազգային ժողովի պատգամավոր 2009-2012 թվականներին։ Ազգային ժողովում ընտրված առաջին չորս կին պատգամավորներից մեկը։

Կենսագրություն
--------------

Ռոլա Դաշտին ծնվել է 1964 թվականին, Ազգային ժողովի նախկին պատգամավոր Աբդուլլահ Դաշտիի ընտանիքում։ 1984 թվականին ստացել է գյուղատնտեսական տնտեսագիտության բակալավրի աստիճան Կալիֆոռնիայի նահանգի համալսարանից։ 1985 թվականին ստացել է տնտեսագիտության և ֆինանսների մագիստրոսի կոչում Սակրամենտոյի Կալիֆոռնիայի համալսարանից։ 1993 թվականին ստացել է Ջոնս Հոփքինսի համալսարանի փիլիսոփայության դոկտորի աստիճան ժողովրդագրական դինամիկայի բնագավառում։

Առանցքային պաշտոններ է զբաղեցրել գիտահետազոտական հաստատություններում, ինչպիսիք են Քուվեյթի գիտական հետազոտությունների ինստիտուտը և աշխատել է տեղական և միջազգային խոշոր ֆինանսական և զարգացման հաստատություններում, ինչպիսիք են Քուվեյթի Ազգային բանկը և Համաշխարհային բանկը։

Քուվեյթցի կանայք մինչ 2015 թվականի մայիսը քվեարկելու և ընտրվելու իրավունք չեն ունեցել։ 2005 թվականի մայիսի 16-ին Ազգային ժողովը կանանց տվել է ընտրելու և ընտրվելու իրավունք այնքանով, որքանով դա չի հակասում շարիաթի օրենքներին։ Ռոլյա Դաշտին կարևոր դեր է խաղացել այդ օրենքի լոբբինգի հարցում։ Ռոլա Դաշտին մասնակցել է 2006 թվականի ընտրություններին, ստացել 1539 ձայն և պարտվել ընտրություններում։ 2008 թվականի ընտրություններում նա ստացել է 4464 ձայն և կրկին պարտվել։ 2009 թվականի մայիսի 16-ին կայացած ընդհանուր ընտրությունների արդյունքում չորս կին ընտրվել է Ազգային ժողովում՝ Ասիլ ալ-Ավադին, Ռոլյա Դաշտին, Մաասումա ալ-Մուբարակը և Սալվա ալ-Ջասսարը։ Ռոլյա Դաշտին հավաքել է 7666 ձայն։

2012 թվականի հուլիսի 31-ին նա Նախարարների կաբինետում ստացել է Պլանավորման և զարգացման հարցերով նախարարի, միաժամանակ Ազգային ժողովի հարցերով նախարարի պորտֆելները։ 2012 թվականի դեկտեմբերի 11-ին և 2013 թվականի օգոստոսի 4-ին վերանշանակվել և կատարել է պարտականությունները մինչև 2014 թվականի հունվարի 6-ը։ ՄԱԿ-ի գլխավոր քարտուղար Անտոնիու Գուտեռեշը 2019 թվականի հունվարի 21-ին Ռոլյա Դաշտիին հայտարարել է ՄԱԿ-ի տնտեսական և սոցիալական խորհրդի տարածաշրջանային հանձնաժողովի Արևմտյան Ասիայի տնտեսական և սոցիալական հանձնաժողովի (*ESCWA*) գործադիր քարտուղարի նշանակման մասին։ Այդ պաշտոնում նա փոխարինել է իրաքցի Մուհամեդ Ալի ալ-Հաքիմին։

Մրցանակներ
----------

* «Հյուսիս-հարավ» մրցանակ «Հյուսիս-հարավ» կենտրոնի կողմից Միխայիլ Գորբաչովի հետ միասին, 2009։

Ծանոթագրություններ
------------------

1. 1 2  Դավոս 2014 մասնակիցների ցանկ
2. ↑  «Рола А. А. Х. Дашти». ООН. Վերցված է 2020 թ․ ապրիլի 25-ին.
3. ↑  «Rola Dashti» (անգլերեն). United Nations. Վերցված է 2020 թ․ ապրիլի 25-ին.
4. 1 2 3 4 5 6  «Rola A. A. H. Dashti» (անգլերեն). United Nations Secretary-General. Վերցված է 2020 թ․ ապրիլի 25-ին.
5. ↑  «В парламент Кувейта впервые избрали женщин». Интерфакс. 2009 թ․ մայիսի 17. Վերցված է 2020 թ․ ապրիլի 25-ին.
6. ↑  Лебедев, Виктор (2009 թ․ մայիսի 17). «Историческую победу одержали на выборах в парламент женщины Кувейта». РИА Новости. Վերցված է 2020 թ․ ապրիլի 25-ին.
7. ↑  «Парламентские выборы в Кувейте». ТАСС. 2013 թ․ հուլիսի 27. Վերցված է 2020 թ․ ապրիլի 25-ին.

Լրացուցիչ գրականություն
-----------------------

* Muravchik, Joshua (2009). «The Feminist. Kuwait: Rola Dashti». *The Next Founders: Voices of Democracy in the Middle East*. New York: Encounter. էջեր 249–84. ISBN 9781594032325.
* Tétreault, Mary Ann (Spring 2003). «Advice and Dissent in Kuwait». *Middle East Report*. **226** (226): 36–39. doi:10.2307/1559281. JSTOR 1559281.
* Tétreault, Mary Ann; Meyer, Katherine; Rizzo, Helen (2009). «Women's Rights in the Middle East: A Longitudinal Study of Kuwait». *International Political Sociology*. **3** (2): 18–237. doi:10.1111/j.1749-5687.2009.00072.x.

|  |  |  |
| --- | --- | --- |
| 

|  |  |
| --- | --- |
|  ⛭   Սոցիալական ցանցերում | Թվիթթեր |

 |